Деница Минчева
И ето, всеки храст възпламени се…

chitanka.info

и ето, всеки храст възпламени се

с божията страст и всеки хълм

в небето очерта разпятия.

от онзи миг за всеки следващ ден

намирам по-сериозни оправдания

да го оставя празен.

съдът се пълни бавно със вина.

посипвам сол върху кървящи рани,

разкъсвам дрехите си, за да те превържа,

но ти си тъй неблагодарен.

а ако стане тъй, че твойто тяло

изгуби своите красиви рани,

аз лично те бичувам и в замяна

очаквам само да останеш.

тъче душата ти Арахно тънкопръста,

извива в нея шарки непокорни.

аз вече знам какво ще ми се случи,

но пак те следвам неотклонно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.